
28 Ιουλίου 2009 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Προσωρινή Κατάληψη Χώρων για τις ανάγκες κα¬ 
τασκευής του ΜΕΤΡΟ ΘΕΣΣΑΛΟΝΙΚΗΣ Σταθμός 


«Ν. ΣΙΔΗΡΟΔΡΟΜΙΚΟΣ ΣΤΑΘΜΟΣ». 1 

Αναστολή έκδοσης οικοδομικών αδειών εντός του 
εγκεκριμένου ρυμοτομικού σχεδίου του Δήμου 
Ψυχικού (Ν. Αττικής). 2 


Χαρακτηρισμός ως διατηρητέου του κτιρίου της 
πρώην Τράπεζας της Ελλάδος με τον περιβάλ¬ 
λοντα χώρο του, επί των οδών Μ. Αλεξάνδρου 31 
και Κ. Νταή, στην πόλη της Δράμας, φερομένου 
ως ιδιοκτησίας της Συνεταιριστικής Τράπεζας 
της Δράμας και καθορισμός ειδικών όρων και 


περιορισμών δόμησης αυτού. 3 

Τροποποίηση εγκεκριμένου σχεδίου πόλης στο ΚΦ122Ε 
της ΠΕ Μασταμπά - Καλλιθέα Ρεθύμνου. 4 


ΑΠΟΦΑΣΕΙΣ 

Αριθμ. 11621 (1) 


Προσωρινή Κατάληψη Χώρων για τις ανάγκες κατασκευ¬ 
ής του ΜΕΤΡΟ ΘΕΣΣΑΛΟΝΙΚΗΣ Σταθμός «Ν. ΣΙΔΗ¬ 
ΡΟΔΡΟΜΙΚΟΣ ΣΤΑΘΜΟΣ». 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τον άρθρο 90 του «Κώδικα νομοθεσίας για την Κυ¬ 
βέρνηση και τα Κυβερνητικά όργανα» που κυρώθηκε με 
το άρθρο πρώτο του π.δ. 63/2005 (ΦΕΚ 98 Α). 

2. Το ν. 1955/1991 (ΦΕΚ 112/18.7.1991) όπως τροποποι¬ 
ήθηκε με το ν. 3202/2003 (άρθρο 35) περί ιδρύσεως 
Εταιρείας με την επωνυμία «ΑΤΤΙΚΟ ΜΕΤΡΟ Α.Ε.» και 
ειδικότερα τα άρθρα έβδομο και δέκατο «Απαλλοτριώ¬ 
σεις» του ιδίου νόμου. 

3. Την υπ’ αριθμ. Δ16/010/70/Γ/30.1.1992 απόφαση Υπουρ¬ 
γού ΠΕΧΩΔΕ περί μεταβίβασης δικαιωμάτων και υποχρε¬ 
ώσεων του Δημοσίου στην ΑΤΤΙΚΟ ΜΕΤΡΟ Α.Ε. 

4. Την υπ’ αριθμ. Δ16α/04/226/Γ/19.3.1992 απόφαση 
Υπουργού ΠΕΧΩΔΕ, περί «καθορισμού καθ’ ύλην Τε¬ 
χνικών Δ/νσεων ΓΓΔΕ αρμοδίων για Τεχνικά Θέματα 
εποπτείας Νομικών Προσώπων Γ.Γ.Δ.Ε». 

5. Το υπ’ αριθμ. ΑΕΧ - 37287/30.6.20005 έγγραφο της 
ΑΤΤΙΚΟ ΜΕΤΡΟ Α.Ε. με το οποίο ζητείται η προσωρινή 
κατάληψη των εκτάσεων με στοιχεία: 


• Ρ1-Ρ2-Ρ3-ΟΤ-Ρ1 (Εμβαδού Ε=1 Ομ * 1 2 3 4 5 ), που βρίσκεται επί 
της οδού Μοναστηριού (περιοχή ΟΣΕ), στο Δήμο Θεσ¬ 
σαλονίκης, όπως φαίνεται στο συνημμένο σχέδιο. 

Φερόμενοι ιδιοκτήτες του πιο πάνω χώρου είναι οι: 
ΟΣΕ κ.α. 

• Μ1-Μ2-Μ3-Μ4-Μ1 (Εμβαδού Ε=100μ2), που βρίσκεται επί 
της οδού Μοναστηριού (περιοχή ΟΣΕ), στο Δήμο Θεσσα¬ 
λονίκης, όπως φαίνεται στο συνημμένο σχέδιο. Φερόμενοι 
ιδιοκτήτες του πιο πάνω χώρου είναι οι: ΟΣΕ κ.α. 

• Ν1-Ν2-Ν3-Ν4-Ν1 (Εμβαδού Ε=50μ 2 ), που βρίσκεται επί 
της οδού Μοναστηριού (περιοχή ΟΣΕ), στο Δήμο Θεσ¬ 
σαλονίκης, όπως φαίνεται στο συνημμένο σχέδιο. 

Φερόμενοι ιδιοκτήτες του πιο πάνω χώρου είναι οι: 
ΟΣΕ κ.α. 

και επειδή: 

Η προσωρινή κατάληψη των υπόψη εκτάσεων κρί- 
νεται αναγκαία για την κατασκευή του Μετρά Θεσσα¬ 
λονίκης, και ειδικότερα για τις ανάγκες του Σταθμού 
«Ν. ΣΙΔΗΡΟΔΡΟΜΙΚΟΣ ΣΤΑΘΜΟΣ» και προβλέπεται από τον 
ν. 1955/1991 η κατάληψη χώρων που εμπίπτουν στους σκο¬ 
πούς της Εταιρείας ΑΤΤΙΚΟ ΜΕΤΡΟ Α.Ε., αποφασίζουμε: 

Την προσωρινή κατάληψη των εκτάσεων: 

• Ρ1-Ρ2-Ρ3-ΟΤ-Ρ1 (Εμβαδού Ε=1 Ομ 2 ), που βρίσκεται επί 
της οδού Μοναστηριού (περιοχή ΟΣΕ), 

• Μ1-Μ2-Μ3-Μ4-Μ1 (Εμβαδού Ε=100μ 2 ), που βρίσκεται 
επί της οδού Μοναστηριού (περιοχή ΟΣΕ), 

• Ν1-Ν2-Ν3-Ν4-Ν1 (Εμβαδού Ε=50μ 2 ), που βρίσκεται επί 
της οδού Μοναστηριού (περιοχή ΟΣΕ), 

στο Δήμο Θεσσαλονίκης, όπως φαίνονται στο συνημ¬ 
μένο σχέδιο, το οποίο αποτελεί αναπόσπαστο μέρος 
της απόφασης αυτής. 

Μετά το πέρας των εργασιών οι χώροι να αποδοθούν 
στους ιδιοκτήτες τους στην κατάσταση που αυτοί βρί¬ 
σκονται πριν από την κατάληψη. Προς τούτο η ΑΤΤΙΚΟ 
ΜΕΤΡΟ Α.Ε. να καταγράψει την υφιστάμενη προ της 
κατάληψης, κατάσταση. 

Η κατάληψη θα διαρκέσει μέχρι την ολοκλήρωση του 
έργου του θέματος. 

Η αποζημίωση για την προσωρινή κατάληψη των 
παραπάνω εκτάσεων θα καθορισθεί όπως προβλέ- 
πεται από τις διατάξεις του δεκάτου άρθρου του 
ν. 1955/1991. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλλιθέα, 8 Ιουλίου 2009 

Ο ΥΠΟΥΡΓΟΣ 

Γ. ΣΟΥΦΛΙΑΣ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 77% 

Αριθμ. 28999 (2) 

Αναστολή έκδοσης οικοδομικών αδειών εντός του εγκε¬ 
κριμένου ρυμοτομικού σχεδίου του Δήμου Ψυχικού 
(Ν. Αττικής). 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 152 (παρ. 5) και 159 (παρ. 2) 
του Κώδικα Βασικής Πολεοδομικής Νομοθεσίας (Κ.Β.Π.Ν), 
που κυρώθηκε με το άρθρο πρώτο του από 14/27.7.1999 
π.δ/τος (Δ' 580). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α' 98). 

3. Την υπ’ αριθμ. Υ300/14.11.2007 απόφαση του Πρωθυ¬ 
πουργού και του Υπουργού Περιβάλλοντος, Χωροταξί¬ 
ας και Δημοσίων Έργων «Ανάθεση αρμοδιοτήτων του 
Υπουργού Περιβάλλοντος, Χωροταξίας και Δημοσίων 
Έργων .στους Υφυπουργούς Περιβάλλοντος, Χωροτα¬ 
ξίας και Δημοσίων Έργων» (Β' 2210). 

4. Την υπ’ αριθμ. 33/2009 γνωμοδότηση του Δημοτικού 
Συμβουλίου Ψυχικού. 

5. Το υπ’ αριθμ. 91/18.5.2009 υπηρεσιακό σημείωμα της 
Διεύθυνσης Πολεοδομικού Σχεδιασμού - Τμήμα Α’ του 
ΥΠΕΧΩΔΕ. 

6. Το γεγονός ότι από τις κανονιστικές διατάξεις της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου ΟΤΑ, αποφασίζουμε: 

1. Αναστέλλεται για ένα (1) έτος η έκδοση οικοδομικών 
αδειών στα Ο.Τ. του εγκεκριμένου ρυμοτομικού σχεδίου 
του Δήμου Ψυχικού (Ν. Αττικής). 

2. Από την παραπάνω αναστολή εξαιρούνται: 

α) Οι οικοδομικές άδειες και αναθεωρήσεις παλαιών 
οικοδομικών αδειών που έχουν εκδοθεί πριν τη δημο¬ 
σίευση της παρούσας απόφασης. 

β) Οι οικοδομικές άδειες για τις οποίες έχουν κατα¬ 
τεθεί αιτήσεις για την έκδοσή τους και πλήρεις κατά 
τις ισχύουσες διατάξεις φάκελοι, πριν την 17.2.2009 ημε¬ 
ρομηνία λήψης της υπ’ αριθμ. 33/2009 απόφασης του 
Δημοτικού Συμβουλίου Δήμου Ψυχικού. 

γ) Η έγκριση εκτέλεσης εργασιών μικρής κλίμακας. 

δ) Οι οικοδομικές άδειες κατεδάφισης, προσθήκης 
καθ’ ύψος σε νόμιμα υφιστάμενα κτίσματα,επισκευής, 
κατασκευής κολυμβητικών δεξαμενών και εγκατάστα¬ 
σης ικριωμάτων. 

ε) Οι οικοδομικές άδειες των οποίων τα υλοποιούμενα 
στοιχεία δόμησης βρίσκονται εντός των προτεινομέ- 
νων με την παραπάνω πρόταση τροποποίησης όρων 
δόμησης. 

3. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουνίου 2009 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 


Αριθμ. 531 (3) 

Χαρακτηρισμός ως διατηρητέου του κτιρίου της πρώην 
Τράπεζας της Ελλάδος με τον περιβάλλοντα χώρο 
του, επί των οδών Μ. Αλεξάνδρου 31 και Κ. Νταή, στην 
πόλη της Δράμας, φερομένου ως ιδιοκτησίας της Συ¬ 
νεταιριστικής Τράπεζας της Δράμας και καθορισμός 
ειδικών όρων και περιορισμών δόμησης αυτού. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τ ις διατάξεις: 

• Του ν. 1577/1985 (ΦΕΚ 210Α') «Γενικός Οικοδομικός 
Κανονισμός» και ειδικότερα του άρθρου 4 αυτού, όπως το 
άρθρο αυτό τροποποιήθηκε με το ν. 1772/1988 (ΦΕΚ 69Α') 
και αντικαταστάθηκε με το άρθρο 3 του ν. 2831/2000 
(ΦΕΚ 140Α') «Τροποποίηση των διατάξεων του ν. 1577/1985 
«Γενικός Οικοδομικός Κανονισμός» και άλλες πολεοδομι- 
κές διατάξεις» και ειδικότερα της παρ. 5 αυτού. 

• Του π.δ. 358/1986 (ΦΕΚ 158Α') «Καθορισμός αρμοδιο¬ 
τήτων Υπουργείου Βόρειας Ελλάδας» και ειδικότερα του 
άρθρου 2 παρ. δ (αα), που αναφέρονται στο χαρακτη¬ 
ρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 

• Του π.δ. 167/2005 (ΦΕΚ 220Α') «Οργανισμός του 
Υπουργείου Μακεδονίας - Θράκης». 

• Του π.δ. 63/21.4.2005 «Κωδικοποίηση της νομοθεσία 
για την Κυβέρνηση και τα Κυβερνητικά όργανα» (ΦΕΚ 
Α' 98/22.4.2005). 

2. Την υπ’ αριθμ. Υ.704/19.8.1988 (ΦΕΚ 575Β') απόφαση 
του Πρωθυπουργού, για τη μετονομασία του Υπουργείου 
Βόρειας Ελλάδας σε Υπουργείο Μακεδονίας-Θράκης. 

3. Την υπ’ αριθμ. 301/15.1.2007 (ΦΕΚ 80Β') κοινή υπουρ¬ 
γική απόφαση «Συγκρότηση ενιαίου διοικητικού τομέα 
και σύσταση θέσης ειδικού γραμματέα στο Υπουργείο 
Μακεδονίας- Θράκης». 

4. Την υπ’ αριθμ. 4541/23.4.2008 γνωμοδότηση της Δ/ 
νσης Παιδείας Πολιτισμού και Κοινωνικής Προστασίας 
του Υπουργείου Μακεδονίας - Θράκης υπέρ του χαρα¬ 
κτηρισμού του κτιρίου του θέματος. 

5. Την από 10.11.2008 αιτιολογική έκθεση της Υπηρε¬ 
σίας μας για τον χαρακτηρισμό ως διατηρητέου του 
κτιρίου του θέματος με τον περιβάλλοντα χώρο του. 

6. Την υπ’ αριθμ. (ΥΜΑΘ 530/22.1.2009) 63470/19.1.2009 
έκθεση του Δήμου Δράμας για τοιχοκόλληση και απο- 
τοιχοκόλληση της παραπάνω έκθεσης. 

7. Το υπ’ αριθμ. ΥΜΑΘ 531/22.1.2009 έγγραφο της Συ¬ 
νεταιριστικής Τράπεζας Δράμας, με το οποίο συμφωνεί 
με την παραπάνω αιτιολογική έκθεση της Υπηρεσίας, 
αποφασίζουμε: 

1. Χαρακτηρίζουμε ως διατηρητέο το κτίριο της πρώην 
Τ ράπεζας της Ελλάδας και τον περιβάλλοντα χώρο του, 
που βρίσκεται επί των οδών Μ. Αλεξάνδρου 31 και Κ. 
Νταή, στην πόλη της Δράμας, φερομένου ως ιδιοκτη¬ 
σίας της Συνεταιριστικής Τράπεζας της Δράμας, όπως 
φαίνεται στο τοπογραφικό διάγραμμα σε κλ. 1:1000, για 
τους παρακάτω λόγους: 

α) Το κτίριο είναι αξιόλογο με ιδιαίτερο αρχιτεκτονικό 
και μορφολογικό χαρακτήρα. 

β) Πρόκειται για ένα επιβλητικό κτίριο με νεοκλασικά 
στοιχεία στην οργάνωση των όψεών του, αρχές συμμε¬ 
τρίας και ενδιαφέροντα στοιχεία ογκοπλασίας. 

γ) Συνδέθηκε εδώ και πολλά χρόνια ως κτίριο δημό¬ 
σιου χαρακτήρα στην πόλη της Δράμας. 

δ) Βρίσκεται σε ιδιαίτερα κεντρικό σημείο της πόλης 
και συμβάλλει στην ανάδειξη της εικόνας του αστικού 
τοπίου. 

2. Στο χαρακτηριζόμενο διατηρητέο κτίριο απαγορεύ¬ 
εται κάθε αφαίρεση, αλλοίωση ή καταστροφή των επί 
μέρους αρχιτεκτονικών ή διακοσμητικών του στοιχείων 
και γενικά κάθε επέμβαση που θίγει τον αρχιτεκτονικό 
χαρακτήρα του και αλλοιώνει τη μορφή του. Επιβάλ¬ 
λεται η διατήρηση και αποκατάσταση των εξωτερικών 
ξύλινων κουφωμάτων (παράθυρα, πορτοπαράθυρα και 
παντζούρια) και όλων των εξωτερικών μεταλλικών στοι¬ 
χείων (εξώθυρες, κάγκελα κ,λπ.). 

3. Επιτρέπεται η επισκευή, ο εκσυγχρονισμός των 
εγκαταστάσεων, η στατική ενίσχυση, η εσωτερική δι¬ 
αρρύθμιση του κτιρίου για λόγους στατικούς και λει¬ 
τουργικούς, χωρίς αλλοίωση του αρχιτεκτονικού και 
μορφολογικού του χαρακτήρα και των βασικών αρχών 
της σύνθεσής του. 

4. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στο δώμα και στις όψεις του 
διατηρητέου κτιρίου, πλην των αναγκαίων, περιορισμέ¬ 
νων διαστάσεων επιγραφών, στην ελληνική γλώσσα, που 
υποδηλώνουν τη χρήση του. 


5. Για κάθε επέμβαση στο εσωτερικό ή στο εξωτερικό 
του διατηρητέου κτιρίου και για την τοποθέτηση μικρο- 
επιγραφών, απαιτείται ο έλεγχος των σχετικών μελετών 
από την Επιτροπή Αρχιτεκτονικού και Πολεοδομικού 
Ελέγχου (ΕΠΑΕ) και η έγκριση αυτών από τη Διεύθυνση 
Περιβάλλοντος και Υποδομών του Υπουργείου Μακε¬ 
δονίας - Θράκης. 

6. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

7. Κατά της αποφάσεως αυτής μπορεί να ασκηθεί το 
ένδικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του π.δ. 18/1989 «Κωδικοποίηση Διατάξεων 
Νόμων για το Συμβούλιο της Επικράτειας». 

8. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 13 Φεβρουάριου 2009 

Ο ΥΠΟΥΡΓΟΣ 

ΣΤΑΥΡΟΣ ΚΑΛΑΦΑΤΗΣ 

Αριθμ. 4543 (4) 

Τροποποίηση εγκεκριμένου σχεδίου πόλης στο ΚΦ122Ε 
της ΠΕ Μασταμπά -Καλλιθέα Ρέθυμνου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Το άρθρο 85α του ν.δ. 17.3.1923 «περί σχεδίων πόλεων 
κ.λπ.» (ΦΕΚ 228/Α/16.8.1923). 

2. Το άρθρο 3 του π.δ. 23.2.1987 (ΦΕΚ 166/Δ/6.3.1987). 

3. Το ν. 2503/1997 «Διοίκηση, οργάνωση, στελέχωση 
της Περιφέρειας» (ΦΕΚ 107 Α/30.5.1997). 

4. Το άρθρο 29 του ν. 2831/2000 (ΦΕΚ 140 Α/13.6.2000) 
όπως αντικαταστάθηκε με το άρθρο 10 του ν. 3044/2002 
(ΦΕΚ 197 Α/27.8.2002). 

5. Την εγκύκλιο 6/2006 (υπ’ αριθμ. 18894/5.5.2006) της 
Δ/νσης Πολεοδομικού Σχεδιασμού του ΥΠΕΧΩΔΕ. 

6. Το από 29.12.1986 ΔΠ (ΦΕΚ 68/17.2.1987) με το οποίο 
εγκρίθηκε η πολεοδομική μελέτη της ΠΕ Μασταμπά 
- Καλλιθέα Δ. Ρέθυμνου. 

7. Την υπ’ αριθμ. ΔΠ 8385/29.1.2003 (ΦΕΚ 369 Δ') από¬ 
φαση Νομάρχη Ρεθύμνης τροποποίησης του σχεδίου 
πόλης στην ΠΕ Μασταμπά - Καλλιθέα. 

8. Η υπ’ αριθμ. 774/2007 απόφαση του Δημοτικού Συμ¬ 
βουλίου Δήμου Ρεθύμνης. 

9. Τα υπ’ αριθμ. 21382/20.12.2007 και 4032/12.3.2008 έγ¬ 
γραφα του Δήμου Ρεθύμνης. 

10. Η υπ’ αριθμ. 4016/3.3.2008 βεβαίωση του Δημάρχου 
Ρεθύμνης. 

11. Την από 26.6.2008 εισήγηση της Δ/νσης Πολεοδο¬ 
μίας και Περιβάλλοντος Ν.Α. Ρεθύμνου προς το ΣΧΟΠ 
οικείου Νομού καθώς και τη σχετική θετική γνωμοδό¬ 
τηση του οικείου ΣΧΟΠ. 

12. Το υπ’ αριθμ. 13002/25.7.2008 έγγραφο της Τεχνικής 
Υπηρεσίας του Δήμου Ρεθύμνης. 

13. Το υπ’ αριθμ. 5038/4.9.2008 έγγραφό μας. 

14. Τα υπ’ αριθμ. 17170/9.10.2008 και 998/22.1.2009 έγ¬ 
γραφα του Δήμου Ρεθύμνης. 

15. Την από 2.2.2009 εισήγηση της Δ/νσης Πολεοδομίας 
και Περιβάλλοντος Ν.Α. Ρεθύμνου προς το ΣΧΟΠ οικείου 


ΣΧΟΠ Νομού καθώς και η σχετική θετική γνωμοδότηση 
του οικείου ΣΧΟΠ. 

16. Το υπ’ αριθμ. ΔΠ 2002πε/6.4.2009 έγγραφο της Δ/νσης 
Πολεοδομίας και Περιβάλλοντος Ν.Α. Ρεθύμνου. 

17. Τη θετική γνωμοδότηση του ΣΧΟΠ Περιφέρειας 
Κρήτης όπως αυτή διατυπώθηκε στη 10η συνεδρίαση 
της 15.6.2009, θέμα 2ο. 

18. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη εις βάρος 
του κρατικού προϋπολογισμού και του οικείου ΟΤΑ. 

19. Το γεγονός ότι η αιτούμενη τροποποίηση είναι 
τοπικής κλίμακας, και δεν επιβαρύνει τον ευρύτερο πο- 
λεοδομικό σχεδίασμά, αποφασίζουμε: 

1. Την έγκριση τροποποίησης του εγκεκριμένου ρυμο¬ 
τομικού σχεδίου πόλης στο ΚΦ122Ε της ΠΕ Μασταμπά 

- Καλλιθέα Δ. Ρεθύμνου, όπως φαίνεται στο συνημμένο 
τοπογραφικό διάγραμμα της Τεχνικής Υπηρεσίας του 
Δήμου Ρεθύμνης με κλίμακα 1:500 και ημερομηνία Δε¬ 
κέμβριος 2008, με τους ακόλουθους όρους δόμησης: 

Επιτρεπόμενη χρήση «βρεφονηπιακός σταθμός- ΚΑΠΗ 

- Υπηρεσία Κοινωνικής Μέριμνας» 

Μέγιστος επιτρεπόμενος Συντελεστής Δόμησης: Ένα 
( 1 . 00 ) 

Μέγιστη Επιτρεπόμενη Κάλυψη εξήντα τοις εκατό 
(60%) 

Μέγιστο Επιτρεπόμενο'Υψος: δέκα και πενήντα (10.50) 
μέτρα 

2. Η ισχύς της παρούσας αρχίζει από την δημοσίευσή 
της στην Εφημερίδα της Κυβερνήσεως. 

Η απόφαση αυτή μαζί με το τοπογραφικό διάγραμμα 
που τη συνοδεύει να δημοσιευθεί στην Εφημερίδα της 
Κυβερνήσεως. 

Ηράκλειο, 29 Ιουνίου 2009 

Με εντολή Γενικού Γραμματέα Περιφέρειας 
Ο Γ ενικός Διευθυντής Περιφέρειας 

ΝΙΚΟΛΑΟΣ ΠΑΡΑΣΥΡΗΣ 

